Kvartarolas
Kvartarolas (it. quartarolo) – biloninė Venecijos moneta, įvesta dožo Enriko Dandolo (it. Enrico Dandolo) 1192 m. Svoris – 0,776 g, vertė – 1/4 denaro. Averse buvo raidės VE.NC (Venecia civitas 'Venecijos valstybė'), reverse – kryžius ir lelija. Vėliau buvo kaldinami kvartarolai, svėrę 1,449 g. Valdant dožui L. Tiepolui (Lorenzo Tiepolo) buvo išleistas dvigubas kvarterolas, svėręs 2,328 g. Ši moneta buvo kaldinama XIII a. pabaigoje ir XIV pirmoje pusėje.